Стрипови о геофорензици у настави језика од „не“ до „да“: међуфакултетска сарадња и примена 
Апстракт:
Будући да су стрипови познати као савремена образовна стратегија која све више повећава своју популарност, а да на универзитетској настави они до сада нису били уобичајени, овим радом смо покушали да на креативан начин променимо ту праксу. Наиме, сматрали смо да добар стрип, прецизније образовно-научни стрип,  може бити  користан вид наставе, да доноси освежење и промену, као и да повезује теме и наративе у мноштво регистара. Једнако тако, спајањем стрипа и наставе страног језика,  у нашем случају геофорензике и енглеског језика, верујемо у то да може да се повећа потенцијал универзитетске наставе, не само по већ поменутој занимљивости стрипа као језичке методе, већ и мултидисциплинарношћу, као и могућношћу остварења  међуфакултетске сарадње као потпуно нове језичке праксе, до сада неиспитане или недовољно испитане у учењу језика. У раду је  понуђен практичан приказ о томе како се креира стрип, затим како се примењује и користи у настави. И на крају, искуства о томе како смо остварили међуфакултетску сарадњу. Другим речима, овим радом  намера нам је да осветлимо три аспекта: (1) промовисање идеје о наставнику као креатору иновативиних материјала и стратегија у образовању, (2) опис употребе стрипа као  језичке активности и  (3) интелектуалну  флексибилност  студената  и предавача  при употреби стрипа на два различита факултета. Истраживање је обављено са студентима Одсека за геологију Рударско-геолошког факултета, Универзитета у Београду и са студентима Департмана форензичког инжењерства Криминалистичко-полицијског Универзитета у Београду.
Кључне речи: образовно-научни стрип, геофорензика,  настава језика, наставник-креатор,  међуфакултетска сарадња.
УВОД
Припадамо великом броју аутора који сматрају да су стрипови занимљивa и корисна активност у настави језика  (Tatalović, 2009; Trnova et al., 2013; Toh et al., 2017; Lo et al., 2019; Akcanca, 2020; Wijaya et al., 2021). Иако се верује да стрип представља забаву и уноси веселу атмосферу на часове са  ефектима сличним или истим као анимације и игрице, стрип се такође може посматрати и као ефикасно и озбиљно образовно средство када је реч о младим академцима код којих ова врста језичке праксе није уобичајена. Новина је утолико већа и озбиљнија зато што подучавање образовно-научним стрипом (у даљем тексту ОНС) намеравамо да користимо на два различита факултета: Рударско-геолошком факултету Универзитета у Београду и Департману форензичког инжењерства Криминалистичко-полицијског универзитета у Београду, и то по први пут са истим  концептом предавања  и вежбања. Међуфакулетска сарадња отвара могућност да студенти и професори два факултета уоквире нове облике праксе, афилијације и узајамности, где као чланови „новог тима“ могу да размишљају и уче из репертоара заједничке праксе, наставних материјала и концепата. Нови когегијални приступ учењу омогућава да наставни тим, са заједничким интересом или страшћу, међусобно комуницира и учи како да разуме сопствено стање развоја из више перспектива, преиспита претпоставке и обрасце, открије скривене могућности и користи ову самосвест да иде напред (Wenger, 2000:230). 

По речима де Осонове и сарадника (de Hosson et al., 2018) већина радова који се баве  ОНС-ом, oслањају се на коришћење постојећих стрипова, где су студенти читаоци који идентификују научне информације пренете у стрипу, испитују научну кохерентност и меморишу одређене научне податке. Улога наставника по многима је да буде фасилитатор или водич који олакшава идентификацију и усвајање релевантних информацијa, концепата или речника (Hosler and Boomer, 2011; Chevallier, 2013; Arguel, et al., 2017).  
ЗАШТО „НЕ“ СТРИПУ – РИЗИЦИ И ЗАМКЕ
Чињеница је да се стрипови углавном састоје од слика и да се темама не баве дубоко, што је постало и главни разлог за њихово потцењивање. Отуда је међу многим наставницима  владало уверење да су стрипови створени само у забавне сврхе и да немају готово никакве  образовне и књижевне вредности. (Lo et al., 2019). Заправо,  у почетку су  оваква уверења и спречавала употребу стрипа у процесу наставе. Постојале су чак и ситуације када се коришћење стрипа у школи сматрало неприкладним до те мере да је њихово читање било забрањено (Toh et al., 2017), што је довело даље до тога да се стрип сматра „непријатељем“ школа, а ученици који су ухваћени у читању стрипова у појединим школама били су дисциплински кажњавани (Cleaver, 2008). Међутим, ови периоди нису дуго трајали и може се рећи да су стрипови повратили вредност и место које  заслужују у  наставним процесима (Tilley, 2008). 

Данас, када се стрипови све више користе, према ауторима Трнова, Трна и Вацек  (Trnova et al., 2013) треба водити рачуна да се не игноришу недoстаци и ризици употребе стрипа који  могу бити побројани у следећим тезама:
· Превелика употреба стрипа, неприкладна употреба на часовима и неодговарајући избор садржаја није препоручљив.

· Скраћивање и поједностављивање текстова може резултирати двосмисленим и научно нетачним  формулацијама.

· Фиксно везивање неке појаве или ситуације са њеним стриповним решењем тако што описана појава или концепт нису у потпуности усклађени. Стога, стрип треба да укључи додатне, односно алтернативне презентације како би се избегло да студенти буду доведени у заблуду.

· Студенти могу сматрати препреком захтев за интердисциплинарним вештинама. Међутим, то се може решити одговарајућим смерницама или избором одговарајућег нивоа задатка.

· Погрешна обрада у стрипу,  као што је  поједностављење текста може да  доведе до забуне и грешака, па је потребна превенција у виду комбиновања стрипа са другим наставним методама и средствима (Trnova et al., 2013:4-5).

ЗАШТО „ДА“ СТРИПУ – ПЕРСПЕКТИВЕ У НАСТАВИ
Визуелна писменост, која карактерише младе генерације, упућује  на то да данашња омладина своје изражавање заснива на визуелној комуникацији: пуно слика, мало текста. Такође, припадници младих са лакоћом интегришу текст и слику, брзо се крећу између реалног и виртуелног окружења, и због слабе концентрације или кратког периода концентрације, често имају проблема са дугим текстовима и незанимљивим   упутствима  за израду задатака.
Студенти данас имају обичај да путем интернета траже информације које су им потребне у приватном и образовном животу и све више одбијају учење напамет. Осећају да се све може пронаћи на интернету, није потребно памтити или сећати се чињеница. Одбијају да читају дугачке текстове и више воле визуелне стимулансе. Њихове потребе се испуњавају у стриповима који садрже кратке поруке постављене у смислене контексте створене посебним сликама. Такође, према истраживањима, ученици боље усвајају апстрактне појмове ако користе стрипове уместо конвенционалних уџбеника  (Kabapinar, 2005).

Предност стрипа или подучавање путем стрипа може се образложити и следећим аргументима:

· Велики мотивациони потенцијал 
· Кратки сажети текстови погодни су за данашњу нет-генерацију која одбија да чита дугачке текстове 
· Стављање тема у смислени контекст 
· Визуелизација проблема – проблеми су представљени кроз слике
· Интердисциплинарни приступ - коришћење научних знања и вештина, матерњег језика, уметности, ИТ-а и врло често енглеског језика
· Значајан део неформалног образовања, било у облику штампаних материјала, или интерактивних материјала на веб страницама (Trnova et. al., 2013:5).
Осим наведених аргумената, руководили смо се оним што Роуз (Rose, 2007:30) назива „културом квалитета“, или квалитетом рада и организационом стурктуром у настави. Управљање квалитетом подразумева да оно што примењујемо као иновацију треба: да је усредсређено на добру организацију, да је уопштено добро усредсређено, да функција задатка буде јасна и ефикасна, да је засновано на личним и професионалним квалитетима тако да сваком студенту може да помогне, да има моралну вредност, да има демократску вредност, јер охрабрује све учеснике у процесу да пређу границе пасивних прималаца.

Када је реч о међуфакултеткој сарадњи, заједничко управљање задатком усредсређује наставнике на интегрисано управљање које проширује границе управљања изван једне учионице или једног факултета. Ефикасност оваквог подухвата црпиће вредности из репертоара заснованог на прилагођавању свих учесника према зацртаном циљу.

Једнако важно је истаћи и то да иновације међуфакултетског обима нису везане само за изградњу нових облика рада и повећање капацитета институција. Тиме се мисли да осим развоја професионалних,  интеркултуралних и техничких капацитета треба нагласити и значај развоја „емотивних капацитета“ јер су осећања наставника о успешности и ефикасности фактори који директно утичу на постигнућа студената. По речима Тимперлиа и Филипса  „сложена међуигра нових знања, како их подучавати и непредвиђене промене у постигнућима студената, помажу да се постигну и промене у осећањима наставника о само-ефикасности и једних и других“ (Timperley and Philips, 2003:639). 

КАКО НАПРАВИТИ СТРИП ОБРАЗОВНО-НАУЧНИ СТРИП
Обично се стрипови праве ручно, где  уметник црта панеле за причу коју је створио писац. Илустрације могу бити црно беле или  у боји.  Развој технологије омогућио је да се  стрипови такође могу правити дигитално уз помоћ  апликација попут : Make Beliefs Comix (http://www.makebeliefscomics.com),  Comic Life (http://comiclife.com/), Strip Generator (http://stripgenerator.com), Storyboard That (http://www.storyboardthat.com), Comic Creator by Read Write Think (http://www.readwritethink.org), Toondo (http://www.toondo.com) или Pixton (https://www.pixton.com/mx), да поменемо само неке од њих (Таталовић, 2009; Wijaya et al., 2021). Такође, постоје бројни онлајн стрипови који се баве науком и научним темама, од којих су неке веб странице: LabRatz on laboratory and cabinet life, Newton and Copernicus on the adventures of laboratory rats, или  PhD on research work (ибид). 
Стварање стрипа имало је четири фазе:

1.
Одабир и стварање приче

2.
Секвенцирање кадрова путем текста

3.
Израда цртежа

4.
Израда стрипа

Фаза 1. Одабир и стварање приче

Geology Mystery Files: The Case of Vandals, Rocks, and Smashed New Cars

As long as there are people, there will be imaginative ways to destroy someone’s property. An interesting example of that is the case of vandalism that occurred somewhere along the standard car transportation route from Detroit to New Jersey. The Penn Central Transportation Company was in a pickle due to mysterious incidents of smashed and dented new cars that were transported via their railroad cars. 

The idea that someone would throw rocks at a passing train was insane. It was even more insane (and impossible) to have the police wait all along the tracks from Michigan to New Jersey in an attempt to catch the culprits. Especially since the cars were transported via two routes: one passing through Pennsylvania, and the other through New York City. 

So, what was the transportation company to do? They contacted the Pennsylvania Geological Survey and asked their researchers to inspect rocks found in smashed cars. Of course, everyone was aware that there were probably many places along these two routes that had the same types of rocks. However, the element of luck had its fair share in this story. 

It turned out the combination of rocks the vandals used wasn’t that common. They were metamorphic rocks that contained feldspar, quartz, biotite mica, chlorite, and slender crystals, probably apatite. The researchers consulted geologic maps, which helped them eliminate most of the locations from Detroit to New Jersey, and leave two sites: one in New York and one in Pennsylvania. 

Upon closer inspection of the sites, it turned out the one in Pennsylvania had almost no apatite, while the NY location was rich in both apatite and biotite. They had a winner! The local police focused on this particular area during a regular Detroit-New Jersey car transport and they easily caught the vandals who enjoyed throwing rocks at new cars. Now, why did the vandals do it? That’s a question for some other field. Perhaps psychology. 

Фаза 2. Секвенцирање кадрова путем текста

COMIC BOOK

Illustration 1
In the box in the corner:
Somewhere in Pennsylvania...

A man in a suit on the phone (maybe the company Boss):

Some vandals have been smashing brand new cars on our cargo trains for weeks!

A younger man:

I will deal with that problem immediately, sir!

Illustration 2

The younger man on the phone:

Hello, Pennsylvania Geological Survey lab? The Penn Central company needs you to check out some rocks URGENTLY!

Illustration 3

Two men in white lab suits talking to the company Boss…

First man in a white lab suit:

Sir, according to our findings, the combination of these rocks is not that common.

Second man in a white lab suit:

Yes, the rocks are coarse-grained gneiss and they contain feldspar, quartz, biotite mica, chlorite, and probably apatite.

Illustration 4

The Boss:

What does that gibberish mean? Which area has these rocks?

One lab person:

Our geologic maps show it’s probably a place called Reading Prong in New York. It is rich in apatite and biotite.

Illustration 5

In a box in a corner:

One night, the police in Reading Prong waited for the cargo train to pass…

One policeman pointing a gun at some shadows in who are throwing rocks at an approaching train.

Stop right there, you dirty vandals!

Another policeman:

Go ahead, destroy another car if you want to go to JAIL!

Illustration 6

The vandals in prison, talking among themselves.

Vandal 1:

Who would have thought our weapon would be the main evidence against us?!?

Vandal 2:

Geology and forensics: they ruined all our fun!!!

THE END

Фаза 3. Израда цртежа

Фаза 4. Израда стрипа

Слика 2. Пример стрипа (илустратор Мијат Мијатовић)
ХИПОТЕЗЕ И МЕТОДОЛОГИЈА
Истраживање је осмишљено како би се испитало интересовање и осетљивост студената за коришћење научних стрипова на часовима енглеског језика на првој години геологије на Одсеку за геологију Рударско-геолошког факултета, Универзитета у Београду и на првој години студија форензичког инжењерства на Департману форензичког инжењерства Крииналистичко-полицијског универзитета у Београду. Претпоставили смо да ће испитаници испољити отвореност и разумевање за усвајање нових, другачијих образаца учења који су усклађени са њиховим академским потребама. Од испитаника се очекује да открију темељне мотиве које стрип нуди у науци, као и да решавање задатака криминалних радњи  не искључује естетику, морал и хумор. Учење и решавање форензичких случајева отвара тиме могућност да студенти на културолошки прикладан начин изучавају област која обилује примерима супротним од културе и морала. 
Рад је имао циљ да докаже следеће хипотезе:

Хипотеза 1: научни стрип је корисна едукативна активност у дуалном учењу језика и форензике на два факултета.

Хипотеза 2: научни стрип повезује на уверљив начин реални живот са академским.

Хипотеза 3: научни стрип додатно/позитивно мотивише студенте да на своје студије укључе естетику, морал и хумор.

Учесници ове студије били су студенти који предмет Енглески језик слушају на првој години студија, а у овој студији је учествовало укупно 96 испитаника. Подаци који показују однос студената према употреби научног стрипа на часовима енглеског језика  прикупљени су  путем упитника са питањима затвореног типа који је постављен на Moodle платформи. Студентима је дато максимално 30 минута да попуне упитник, који је спроведен на редовним часовима енглеског језика у октобру 2021. године. Сви студенти су дали сагласност за учешће у истраживању. Истраживач их је обавестио да ће њихови одговори остати поверљиви и упутио их да буду што отворенији, како би допринели валидности и успеху истраживачке студије. Истраживачи су анализирали резултате примене и употребе научног стрипа кроз нумеричке податаке и повезали их са искуствима из праксе. 

РЕЗУЛТАТИ И ДИСКУСИЈА
Питање 1: Стрип као језичку активност оцењујем као позитивно искуство 

	/
	1

1%
	4

4,2%
	22

22,9%
	69

71,9%


Учесници анкете су се у проценту од 71,9% изјаснили о стрипу као веома позитивном искуству, односно 22,9%  као  позитивним искуством. Позитивним искуством студенти сматрају то да стрип  на уметнички уверљив начин приказује теме из геофорензике путем сликовних илустрација. Напуштајући стереотип, где се обично стрип бави измишљеним ликовима и догађајима, овде су, напротив,  дати истинити догађаји и аутентични ликови. Испитаници сматрају да нису уведени у свет илузија  и сугеришу да би било корисно да се након сваког случаја додају додатни линкови за оне који су  заинтересовани да прочитају додатне детаље о датом случају, да сазнају аутентична имена, време дешавања описаног преступа  као и  пресуде. 
Питање 2: Стрип као језичку активност оцењујем као негативно искуство

	83

86,5%
	6

6,3%
	5

5,2%
	2

2,1%
	/


Питање је постављено како би се прецизно истражио проценат студената који нису понели позитивна искуства са часа, а не како би  потврдило претходно питање на други начин. Међутим, студенти сматрају да немају негативно искуство, односно,  86,5% сматра да не носе никакво негативно искуство, а у знатно мањој мери студенти то искусво сматрају мање пријатним, укупно 13,6%. Нису сви студенти спремни на иновације од првог часа, нити су сви студенти отворени за сарадњу у оквиру нове средине за учење,  посебно када је реч о  првој години  студија. 

Међутим, када је реч о стрипу, сасвим супротно од негативног искуства, студенти сматрају да путем  слике и  визуализације лакше памте  информације. Такође,  стрип је понекад  интересантнији од текстa, јер нуди активну примену знања или теорије, што је понекад тешко креирати на часу.
Питање 3: Стрип и текст стрипа усклађени су са мојим академским интересовањима

	/
	1

1%
	15

15,6%
	34

35,4%
	46

47,9%


Испитаници сматрају у проценту од 47,9%, а затим нешто мањем, 35,4%, што чини  већину од 83,3%, да је стрип сјајна идеја и добар начин да се геофорензика или форензика представе путем слике и уметности. Академска знања могу да се постижу и на више начина који нису само традиционални, посебно када се у свет теорије уносе свакодневни живот и његови разноврсни примери. У академском смислу, такође, студенти сматрају да је важно покрити што више области матичних студија, али и да не треба претеривати са стрипом, јер ће на тај начин он изгубити  своју убедљивост.

Питање 4: Путем стрипа могу се усвајати мултидисциплинарне области: геологија, форензика, страни језик

	/
	1

1%
	6

6,3%
	22

22,9%
	67

69,8%


Стрип, по мишљењу већине испитаника (69,8% се изразито слаже, а  22,9% је у мањој мери убеђено,  што је укупно 92,7%),  обједињује више од једне научне области и сфере знања. Уколико се уради одмерено, тада комбинација текста и стрипа усмерава пажњу на најважније детаље, описују се контексти из реалног живота, цензурисањем  непотребних појединости избегава се тривијализација, уметнички ефекти прате заплет и расплет, језик је прилагођен говорницима и говорним ситуацијама. На тај начин се постиже да се неосетно преплиће више дисциплина: језик, форензика, геологија, етика  и то на образовно користан  начин.

Питање 5: Примери из реалног живота у стрипу утичу на учење и употребу различитих језичких регистара: професионални језик, неформални језик, жаргон, итд.

	/
	1
	10

10,4%
	31

32,3%
	54

56,3%


Испитаници сматрају, у великом проценту од 56,3% да стрип негује разне облике говора, нешто мањи проценат студената од поменутог такође благо примећује поменуту везу 32,3%, а остатак вероватно нема прецизан осећај за говорне варијетете -10,4%. У зависности од говорних околности, студентима се даје могућности да у специфичним ситуацијама вежбају и усвајају различите облике формалног и неформалног типа комуникације. Такође, у зависности од околности, студенти могу да покажу своје знање у прикладној количини и озбиљности у односу на облике говора у специфичним ситуацијама. Равнотежа практичног и дидактичног мора бити пажљиво усклађена. Уколико би текст у стриповима био превише дидактичан, он би могао да изгуби везу да контекстом и да као разултат добијемо мање занимљиво штиво, односно мотивација студената би се брзо истрошила, а стрип престао да буде језички и научно подстицајан.
Питање 6:  Стрипови  могу да буду  подстицајни и на вишим годинама учења језика
	1

1%
	1

1%
	7

7,3%
	30

31,3
	57

59,4


Већина студената (59,4% у већој мери и 31,3% у нешто мањој што чини 90,7%) сматра да би стрипови могли да послуже као користан прилог традиционалној настави, они  могу да прикажу разне типове говора, као и да помогну у лакшем памћењу  информација код студената који имају фотографско памћење или код оних који уче путем приче о некој теми. Уз све то, студенти и даље мисле да класичан начин учења, то јест, текстови са академским језиком, и даље остају као главни вид академске наставе, док стрипови, анимације, илустрације и слично могу да буду само добри додаци.
Питање 7: Стрип помаже да се  јасније сагледа улога науке и језика у професионалном животу

	/
	3

3,1%
	13

13,5%
	33

34,4%
	47

49%


Највећи број испитаника (49%) сматра да је стрип подстицајан у учењу, али професионални живот је још увек далеко од њих и  нису потпуно  сигурни у којој је то мери заиста важно, тако да они углавном имају поверење да научни  стрип, као и остале активности по избору њихових  предавача, доприносе знању. Студенти мисле да се стрип не може стално примењивати у области форензике и геофорензике, сматрајући да је „стереотипно“ учење преовлађујуће и да је оно довољно прагматично  и поучно и за професионални живот. Промовисање науке и професионалног живота кроз стрип је узбудљиво јер уноси промену,  али испитавања о њиховим  резултатима у постигнућима и знању су тек у повоју.

Питање 8: Стрип одговара мом естетском укусу
	3

3,1%
	4

4,2%
	16

16,7%
	30

31,3%
	43

44,8%


Испитаници сматрају да је у највећој мери стрип одговорио њиховом естетском укусу (44,8% у највећој мери,  плус 31,3% у нешто мањој,  што чини укупнпно 76,1%). Један број студената примећују да су поједине слике које обилују текстом претрпане и да у том случају треба дати више кадрова/слика, како би се постигао баланс цртежа и текста. У том случају уџбеник би морао да има већи простор резервисан за научни стрип, посебно када је сложенија прича у питању, како би се количина корисних детаља боље распоредила и дала квалитетнију прегледност. Мера слике и текста је важна у учењу, и то такође опредељује и естетски моменат када је врендовање стрипа као наставног алата у питању. 
Питање 9: Стрип одговара мојим моралним стандардима

	1

1%
	1

1%
	12

12,5%
	30

31,3%
	52

54,2%


Иако је највећи број испитаника одговорио у прилог моралних аспеката стрипа, као  код  питања  број 7, студенти сматрају да морални аспекти нису пресудни, да их искључиво интересује знање и искусво, као и да њихово ангажовање на факултету треба усмерити на академске вредности и знања. Чини се да студенти игноришу  етичке образовне елементе уграђене у стрип из њима познатих разлога, које остављамо да расветлимо у каснијим истраживањима. 

 Питање 10: Стрип може хумором да освежи рад на часу
	/
	/
	6

6,3%
	12

12,5%
	78

81,3%


Као што се из табеле може видети студенти немају никакав негативан став према хумору, они га препознају и прихватају позитивно. Студенти сматрају да традиционалне методе учења понекад знају да утичу напорно и захтевно, а да хумор и веселији начин презентације представља добродошлу промену поготово у данашње време стреса и пандемије.
ЗАКЉУЧАК
У овом истраживању  представљена је идеја употребе образовно-научног стрипа са циљем да се укаже на вишеструку корист и вредност његове употребе на универзитетском нивоу. Студија која је предочена бавила се креирањем и  имплементацијом стрипа на два факултета, Рударско-геолошком факултета Универзитета у Београду и Департману форензичког инжењерства Криминалистичко- полицијског универзитета у Београду,  као и тестирањем ставова студената на оба поменута факултета. Студија је имала квантитативни истраживачки модел, а подаци  који су  прикупљени представљају прву базу података о креирању и коришћењу стрипа у настави језика, криминалистике и  геологиије са темом геофорензике. Одабир геофорензике, која се с једне стране тиче геологије, а са друге форензике, омогућио је да студентима дамо модел интердисциплинарности или мултидисциплинарности као и идеју о међуфакултетској сродности и сарадњи. Резултати истраживања наводе на следеће закључке:
· стрипови представљају добродошлу новину на универзитетској настави онда када су утемељени на квалитету текста, 

· илустрације и језичке структуре су прихватљиве за рад и академцима и предавачима, 

· стрипови доприносе мотивацији и повећавају интересовање за тему о којој се расправља,

· стрипови не ометају концентрацију већ повећавају паралелан развој двоструке писмености,

· стрип може да подстиче развој интердисциплинарности односно мултидистицплинарности интегрисањем језика, форензике и геологије, 

· стрип помаже у откривању алтернативног приступа учењу језика и садржаја који је у свету већ развијен и прихваћен, 

· стрип је погодан за дискусију, 

· стрип даје могућност да се стварност открива на нови начин понекад и без претходне образовне активности из те области.

Неопходно је, међутим, стрип држати у домену мањег броја циљева и првенствено у оквиру  циљева ограничених на науку, а моралне, естетске и професионалне елементе развијати постепено и са мером. Оваква сарадња, такође, може утицати на квалитетније подучавање на вишим годинама студија уколико се истраживања наставе, а нови модели стрипа потенцијално креирају уз веће учешће заинтересованих учесника у настави.

